Document ID: 31996R0540

ΚΑΝΟΝΙΣΜΟΣ (ΕΚ) αριθ. 540/96 ΤΟΥ ΣΥΜΒΟΥΛΙΟΥ της 25ης Μαρτίου 1996 περί τροποποιήσεως του κανονισμού (ΕΚ) αριθ. 3010/95 σχετικά με την ολική ή μερική αναστολή δασμών για ορισμένα προϊόντα υπαγόμενα στα κεφάλαια 1 έως 24 και στο κεφάλαιο 27 της συνδυασμένης ονοματολογίας και καταγόμενα από τη Μάλτα και την Τουρκία (1995)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 3010/95 (1) αναστέλλονται μερικά ή ολικά οι δασμοί σε ορισμένα γεωργικά προϊόντα και σε ορισμένα πετρελαιοειδή καταγόμενα από την Τουρκία και τη Μάλτα 7 ότι η ισχύς του εν λόγω κανονισμού λήγει στις 31 Δεκεμβρίου 1995 7
ότι οι υφιστάμενες εμπορικές σχέσεις δεν πρέπει να διακοπούν 7 ότι, κατά συνέπεια, κρίνεται σκόπιμο να παραταθεί η εφαρμογή του εν λόγω κανονισμού 7
ότι τα προβλεπόμενα εδώ δασμολογικά ευεργετήματα πρέπει να είναι τουλάχιστον ισοδύναμα προς τα παρεχόμενα από την Κοινότητα στις αναπτυσσόμενες χώρες στο πλαίσιο του συστήματος γενικευμένων προτιμήσεων 7
ότι η τελωνειακή ένωση Ευρωπαϊκής Κοινότητας - Τουρκίας άρχισε να ισχύει στις 31 Δεκεμβρίου 1995 και πρέπει, συνεπώς, να τροποποιηθούν τα παραρτήματα του προαναφερθέντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3010/95 τροποποιείται ως εξής:
1. Στον τίτλο του κανονισμού, ο όρος «1995» διαγράφεται.
2. Το άρθρο 1 αντικαθίσταται ως εξής:
«Άρθρο 1
Επιτρέπεται η εισαγωγή στην Κοινότητα, με τους έναντι εκάστου εμφαινομένους δασμούς:
- από την 1η Ιανουαρίου 1995, των προϊόντων του κεφαλαίου 1 έως 24 της συνδυασμένης ονοματολογίας, καταγωγής Μάλτας και Τουρκίας, τα οποία ευρίσκονται στα παραρτήματα Ι και ΙΙ,
- από την 1η έως τις 30 Δεκεμβρίου 1995, των πετρελαιοειδών τουρκικής διυλίσεως του κεφαλαίου 27 της συνδυασμένης ονοματολογίας, τα οποία ευρίσκονται στο παράρτημα ΙΙΙ.»
3. Τα παραρτήματα τροποποιούνται ως εξής:
α) στην άνω δεξιά στήλη του παραρτήματος Ι, η «περίοδος από 1. 7. 1995 έως 31. 12. 1995» αντικαθίσταται ως εξής: «από 1. 7. 1995» 7
β) στο παράρτημα Ι, όσον αφορά τους αύξοντες αριθμούς 16.0500, 16.0510 16.0520 16.1070 και 16.2900, ο πίναξ αντικαθίσταται με εκείνον του παραρτήματος Ι του παρόντος κανονισμού 7
γ) το παράρτημα ΙΙ αντικαθίσταται με το παράρτημα ΙΙ του παρόντος κανονισμού 7
δ) το παράρτημα ΙΙΙ καταργείται από τις 31 Δεκεμβρίου 1995.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995, πλην του παραρτήματος ΙΙ που εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1996.

Labels: 17
14
3
6
18